open-index/open-wikipedia-markdown huggingface dataset:
பிரம்மா.காம்

**பிரம்மா.காம்** 2017 ஆம் ஆண்டு நகுல் மற்றும் ஆஷ்னா சவேரி நடிப்பில், விஜயகுமார் இயக்கத்தில், சித்தார்த் விபின் இசையில் வெளியான தமிழ் திரைப்படம்.

## கதைச்சுருக்கம்

காமேஸ்வரன் (நகுல்) திறமையான விளம்பரப் பட இயக்குநர். வணங்காமுடியின் (ராஜேந்திரன்) நிறுவனத்தில்,  முதன்மைப் பொறுப்பில் உள்ள ராமேஸ்வரனின் (சித்தார்த் விபின்) கீழ் வேலை பார்க்கிறான் காமேஷ். காமேஷின் உறவினர்தான் ராமேஸ்வரன். ராமுவை விட திறமையானவனாக இருந்தாலும் காமேஷ் செய்த சிறு தவறால் அவனுக்கு கிடைக்க வேண்டிய பதவி உயர்வு ராமேஸ்வரனுக்குக் கிடைத்திருக்கிறது. தன்னுடைய வாழ்க்கை தான் நினைத்தது போல இல்லையென்று இறைவன் பிரம்மனைத் திட்டிக் கொண்டே இருக்கிறான் காமேஷ். காமேஷும்  விளம்பரப் பட நடிகை மனிஷாவும் (ஆஷ்னா சவேரி) காதலர்கள்.

காமேஷ் தன்  பிறந்த நாளன்று கோயிலுக்கு செல்கிறான். கோயில் மூடவேண்டிய நேரமாகிவிட்டதால் அங்குள்ள பிரம்மனின் சன்னதியில் வழிபட்டுச்செல்லுமாறு கூறுகிறார் அர்ச்சகர். பிரம்மனிடம் சென்று தன்னுடைய குறைகளை எல்லாம் சொல்லி, அவற்றை நீக்கி தனக்கு ஒரு நல்ல வாழ்க்கை அமைய அருள்புரியுமாறு கேட்கிறான். அடுத்த நாள் அவனது முகநூல் கணக்கிற்கு "பிரம்மா" என்ற பெயரில் ஒரு நட்பழைப்பு வருகிறது. யாரோ தன்னிடம் கேலி செய்து விளையாடுகிறார்கள் என்றெண்ணி அந்த நட்பாலைப்பை ஏற்றுக்கொண்டு பிரம்மாவுடன் உள்பெட்டியில் உரையாடுகிறான். தான் உண்மையிலேயே கடவுள் பிரம்மா என்பதை நிரூபிக்க காமேஷ் கேட்டவாறு அவனது குழந்தைப்பருவ வாழ்க்கையில் நிகழ்ந்த நிகழ்வுகள் முதல் இப்போதுவரையிலான பல்வேறு புகைப்படங்களை அனுப்பி தன்னை கடவுள் என்று நிரூபிக்கிறார். அதிர்ச்சியடையும் காமேஷ் இதுபற்றி தன் நண்பர்கள் ஜெகன் மற்றும் மாயாவிடம் தெரிவிக்கிறான். அவர்களும் பிரம்மாவிடம் தங்கள் குழந்தைப் பருவ புகைப்படங்களைக் கேட்க அவர்களுடைய புகைப்படங்களையும் அனுப்புகிறார். அனைவரும் ஆச்சர்யமடைகின்றனர்.

மாயா எதிர்பாராவிதமாக மடிக்கணினியில் ஒரு பொத்தானை அழுத்திவிட காலம் ஓராண்டு பின்னோக்கிச் செல்கிறது. அதாவது சரியாக காமேஷ் செய்த தவறால் அவனது பதவி உயர்வு பாதிக்கப்பட்ட தினத்திற்குச் செல்கிறது. காமேஷ் இந்த வாய்ப்பை சரியாக பயன்படுத்தி அவன் நினைத்ததுபோல் நிறுவனத்தில் பதவி உயர்வு பெறுகிறான். ஆனால் அதன்பின் ஏற்படும் பிரச்சனைகளை எவ்வாறு சமாளித்தான் என்பது மீதிக்கதை.

## நடிகர்கள்

* நகுல் - காமேஸ்வரன் 
* ஆஷ்னா சவேரி - மனிஷா 
* நீது சந்திரா - நீது சந்திரா 
* சித்தார்த் விபின் - ராமேஸ்வரன் 
* கே. பாக்யராஜ் - குருக்கள் 
* ராசேந்திரன் - வணங்காமுடி 
* ஜெகன் - ஜெகன் 
* சோனா ஹெய்டன் - வணங்காமுடியின் மனைவி 
* கௌசல்யா - காமேஸ்வரனின் தாய் 
* எம். ஜே. ஸ்ரீராம் - பரமேஸ்வரன் 
* கார்த்திகேயன் 
* சுமிதா ஹசாரிகா
*உபசனா ஆர். சி - மாயா

## விமர்சனம்

விகடன்: பக்தனுக்கு முகநூல் வழியே வரம் தரும் கடவுள் என்ற கரு நன்றாகத்தான் இருக்கிறது.

தினமலர்: பிரம்மா.காம் - பிரமிப்பில்லை.

## மேற்கோள்கள்


## வெளி இணைப்புகள்

* 

பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
சுபைதா பேகம்

**சுபைதா பேகம் தன்ராஜ்கிர்** (Zubeida) (1911–1988) ஒரு இந்திய திரைப்பட நடிகை ஆவார். இவர் இந்தியாவின் முதல் பேசும் படமான *[[ஆலம் ஆரா]]* (1931) வில் நடித்துள்ளார். மேலும், "தேவதாஸ்" (1937), மற்றும் சாகர் மூவிடோனின் "மேரி ஜான்" போன்ற வெற்றிப் படங்களில் நடித்துள்ளார்.

## இளமைப் பருவம்
சுபைதா, மேற்கு இந்தியா குசராத்து மாநிலத்திலுள்ள சூரத்தில் பிறந்தார். சுபைதா ஒரு முஸ்லீம் இளவரசி, நவாப் சித்தி இப்ராஹிம் முஹம்மது யாகூத் கான் III (சச்சின் மாநிலம்) மற்றும் பாத்திமா பேகத்திற்கு மகளாகப் பிறந்தார்.. அவளுக்கு இரண்டு சகோதரிகள் இருந்தனர், சுல்தானா மற்றும் ஷேலாடி இருவரும் நடிகைகள். மரியாதைக்குரிய குடும்பங்களில் இருந்து வரும் பெண்களுக்கு பொருத்தமான தொழிலாக திரைப்படத்தைக் கருதாத சமயத்தில் ராயல்டியை மட்டும் அனுமதித்த நேரத்தில் ஒரு இளம் வயதில் திரைப்படங்களில் நுழைந்த சில பெண்களில் ஒருவராக இருந்தார்.

## தொழில்
"கோகினூர்" படத்தில் அறிமுக நடிகையாக நடிக்கும்போது சுபைதாவிற்கு வயது 12 மட்டுமே. 1920 களில் அவர் சுல்தானா (நடிகை)வுடன் சிறு கதாபாத்திரத்தில் நடித்துள்ளார். சுல்தானா இந்திய சினிமாவின் அழகான நடிகைகளில் ஒன்றாகவும் இருந்தார். 1924 இல் வெளிவந்த "கல்யாண் கஜினா"  இரண்டு பேரும் நடித்த படங்களில் ஒன்றாகும். இதற்கு இரண்டு ஆண்டுகளுக்கு முன்னர் வெளியான சுபைதாவின் முதல் வெற்றிப் படமான 'வீர் அபிமன்யு' படத்தில், இவரின் தாயார் பாத்திமா பேகமும் முக்கியக் கதாபாத்திரத்தில் நடித்துள்ளார். 

## சொந்த வாழ்க்கை
சுபைதா ஐதராபாத்து  "மகாராஜா நர்சிங்கிர் தன்ராஜ்கிர் கியான் பஹதூர்" அவர்களை மணந்து கொண்டார். இவர் ஹுமாயூன் தன்ராஜ்கிர், மற்றும் துர்ரேஷ்வர் தன்ராஜ்கிர் ஆகியோரின் தாய். துர்ரேஷ்வர் விளம்பர மாதிரியான ரியா பிள்ளையின் தாய் ஆவார்.

## இறப்பு
சுபைதா தன் இறுதிக் காலத்தை குடும்ப அரண்மனையான "தன்ராஜ் மஹாலில்" கழித்தார். இவர் 1988இல் இறந்தார்.

## குறிப்புகள்

## வெளி இணைப்புகள்
* 
* India Heritage:Performing Arts:Cinema In India:Personalities:''Silent Screen Stars''.
* Zubeida profile

பகுப்பு:1911 பிறப்புகள்
பகுப்பு:1988 இறப்புகள்
பகுப்பு:இந்தியத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:குஜராத் மக்கள்
கொளத்தூர் கோபாலன்

**கொளத்தூர் கோபாலன்** (*Coluthur Gopalan*, 29 நவம்பர் 1918 – 3 அக்டோபர் 2019)) ஓர் இந்திய ஊட்டச்சத்து நிபுணர் ஆவார். இவர் 1918 ஆம் ஆண்டு நவம்பர் 29 அன்று தமிழ்நாட்டிலுள்ள சேலத்தில் பிறந்தார். எப்.ஆர்.சி.பி. எனப்படும் மருத்துவர்களுக்கான இராயல் கல்லூரியில் உறுப்பினர், எப்.ஆர்.எசு. எனப்படும் இராயல் கழக உறுப்பினர், எப்.ஏ.எம்.எசு. எனப்படும் இலண்டன் மருத்துவ அறிவியல் அகாடமியின் உறுப்பினர், எப்.ஏ.எசு.சி எனப்படும் அறிவியல் கழகத்தின் உறுப்பினர் போன்ற பல பெருமைகள் இவருக்கு உண்டு. கோபாலன் சென்னைப் பல்கலைக்கழகத்தில் முதுநிலை மருந்தியல் பட்டமும், இலண்டன் பல்கலைக்கழகத்தில் அறிவியல் மற்றும் தத்துவப் பாடங்களில் முனைவர் பட்டமும் பெற்றார் . இந்திய அரசு இவருக்கு பத்மசிறீ  விருது வழங்கி  சிறப்பித்தது .

## மேற்கோள்கள்
 
## வெளி இணைப்புகள்
*Coluthur Gopalan

பகுப்பு:1918 பிறப்புகள்
பகுப்பு:2019 இறப்புகள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:பத்மசிறீ விருது பெற்ற தமிழர்கள்
பகுப்பு:இந்திய அறிவியலாளர்கள்
பகுப்பு:ஊர்ப் பெயரால் அறியப்படும் மக்கள்
பகுப்பு:நூறு வயது இந்திய ஆண்கள்
புள்ளி மரங்கொத்தி

**புள்ளி மரங்கொத்தி** (Speckled Piculet) என்பது மரங்கொத்தி குடும்பத்தைச் சேர்ந்த சிறிய உடலைக்கொண்ட ஒரு பறவையாகும். இது 1836 இல் பர்ட்டனால் வரையறுக்கப்பட்டது.

## விளக்கம்
புள்ளி மரங்கொத்திகளில் ஆண், பெண் பறவைகள் தோற்றத்தில் ஏறக்குறைய ஒரே மாதிரியாக இருக்கும். இவற்றின் முதுகு ஆலிவ்-பச்சை நிறத்தில் இருக்கும்.  ஆண் பறவையின் உச்சியின் முன்புறத்தில் ஆரஞ்சு மற்றும் பழுப்பு நிறங்கள் இருக்கும். உடலின் கீழ்ப்பகுதி மஞ்சள் கலந்த வெண்மையாக பெரிய கறுப்புக் கறைகளுடன் காணப்படும். கண்களுக்கு அருகில் அடர் பச்சை நிற பட்டை உள்ளது. இவற்றின் கண்கள் வழியாகக் அடர் பச்சை நிற பட்டை இருக்கும். அதன் மேலும் கீழும் வெள்ளைக் கறைகள் அழகுற அமைந்திருக்கும்.

## பரவலும் வாழிடமும்
இப்பறவை பொதுவாக ஆசியாவின் வெப்பமண்டல மற்றும் துணை வெப்பமண்டலப் பகுதிகளில் காணப்படுகிறது. மேலும் மியான்மார் ,தென் சீனா, தாய்லாந்து, கம்போடியா,சிங்கப்பூர், வியட்நாம், இந்தோனேசியா, புரூணை, இந்தியா, இலங்கை, நேபாளம்,மற்றும்  பூட்டான், போன்ற நாடுகளில் காணப்படுகிறது. இதன் இயற்கை வாழ்விடங்களாக தைகா காடுகள், துணை வெப்பமண்டல அல்லது வெப்பமண்டல ஈரமான தாழ்நில காடுகள் மற்றும் துணை வெப்பமண்டல அல்லது வெப்பமண்டல ஈரமான மலை காடுகள். இந்தியாவில், இது இமயமலை அடிவாரத்தில், சுமார் 2500 மீட்டர் உயரம் வரை காணப்படுகிறது. மூங்கில் காடுகளில் இதைக் காணலாம்.

## நடத்தை
இவை பொதுவாக இணையாக, மெல்லிய கிளைகளில் அமர்ந்திருக்கும். சில சமயங்களில் கிளையிலிருந்து தலைகீழாக தொங்கும். இவற்றின் நடத்தை மரங்கொத்திகளைப் போலவே இருக்கும்.

## உணவு
இவை காய்ந்த மரத்தில் துளையிட்டு அதிலிருக்கும் பூச்சிகளை உணவாக உட்கொள்கிறது. 

## துணையினங்கள்
இதில் மூன்று துணையினங்கள் உள்ளன:

* ***Picumnus innominatus chinensis*** (Hargitt, 1881)
* ***Picumnus innominatus innominatus*** (Burton, 1836)
* தெற்கத்திய புள்ளி மரங்கொத்தி ***Picumnus innominatus malayorum*** (எர்ன்சுட் ஆர்டெர்ட், 1912)

## மேற்கோள்கள்

பகுப்பு:மரங்கொத்திகள்
பகுப்பு:தமிழ்நாட்டில் காணப்படும் பறவைகள்
பபிதா

**பபிதா** (Babita) முன்னாள் நடிகையான இவர் பபிதா ஹரி சிவ்தாசானி என்ற பெயரில் பிறந்தவர், அவரது திருமணப் பெயர் "பபிதா கபூர்", சிந்தி இனத்தை சார்ந்தவர் ஆவார், மற்றும் பிரிட்டீஷ் வம்சாவளியைச் சேர்ந்தவர், இந்தி  மொழி திரைப்படங்களில் தோன்றியுள்ளார்.  நடிகர் ஹரி சிவ்தாசினியின் மகள், அவரது சமகால நடிகை சாதனா சிவ்தாசனியின் முதல் உறவினர் ஆவார் அவரது முதல் வெற்றிகரமான படம் படமான "தஸ் லாக்" (1966), ஆனால் அது "ராஸ்" (1967), ராஜேஷ் கன்னா க்கு எதிரான காதல் திரைப்படம், அது அவருக்கு அங்கீகாரம் பெற்றுத் தந்தது.

1966 ஆம் ஆண்டு முதல் 1973 வரை, அவர், "தஸ் லாக்" (1966), "ஃபர்ஸ்" (1967), "ஹசீனா மான் ஜாயேகி" , "கிஸ்மத்" (1968), "ஏக் ஸ்ரீமான் ஏக் ஸ்ரீமதி" (1969), "டோலி" (1969), "கல் ஆஜ் அவுர் கல்" (1971) மற்றும் "பன்பூல்" (1971) போன்ற பல படங்களில் முன்னணி கதாநாயகியாக பதினைந்து திரைப்படங்களில் நடித்தார். 1971இல் நடிகர் ரண்தீர் கபூருடனான தனது திருமணத்தைத் தொடர்ந்து 1972இல் வெளி வந்த " ஜீத்" மற்றும் "ஏக் ஹசினா தோ தீவானா" ஆகிய இரண்டுத் திரைப்ப்படங்களில் தோன்றியுள்ளார். அதைத் தொடர்ந்து வெளியான "சோனே கே ஹத்" (1973) தோல்வி அடைந்ததும்,அவர் திரைப்பட வாழ்க்கையை விட்டு வெளியேற முடிவு செய்தார். இந்த தம்பதியருக்கு திரைப்பட நடிகைகளான கரிஷ்மா மற்றும் கரீனா என்ற இரண்டு மகள்கள் உள்ளனர்.

## பின்னணி
பபிதா பாக்கித்தானில் இருந்து பகிர்வுக்கு பிறகு இந்தியாவுக்கு வந்த இந்து மதத்தைச் சார்ந்த நடிகர் ஹரி சிவதாசனிக்கும்,பிரித்தானிய கிறிஸ்தவ தாயான, பார்பரா சிவ்தசானிக்கும் மகளாக மும்பையில் பிறந்தார். அவரது சகோதரி மீனா அத்வானி, "பவர்மாஸ்டர் இன்ஜினியர்ஸ் பிரைவேட் லிமிடெட் மற்றும் பவர் மாஸ்டர் டூல்ஸ் பிரைவேட் லிமிடெட் என்ற நிறுவனத்தின் உரிமையாளர் ஆவார்.
 சமகாலத்திய நடிகையான சாதான சிவ்தாசினி அவரது முதல் உறவினர் ஆவார்.

## சொந்த வாழ்க்கை
1971 ஆம் ஆண்டு நவம்பர் 6 ஆம் தேதி ரண்தீர் கபூரை மணந்தார். இந்த தம்பதியருக்கு திரைப்பட நடிகைகளான கரிஷ்மா மற்றும் கரீனா என்ற இரண்டு மகள்கள் உள்ளனர்.
 அவர் மற்றும் ரண்தீர் பல ஆண்டுகளாக தனித்தனி வீடுகளில் தங்கியிருந்தார்கள், அவர்கள் சட்டப்பூர்வமாக திருமணம் செய்துகொண்ட போதிலும், விவாகரத்து செய்ய விரும்பவில்லை. பல ஆண்டுகளாக தனியாக வாழ்ந்த பிறகு 2007 இல் இந்த ஜோடி ஐக்கியப்பட்டது.

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:1947 பிறப்புகள்
சனா சயீத்

**சனா சயீத்** (Sana Saeed) 1988 செப்டம்பர் 22 அன்று பிறந்த  பாலிவுட் படங்களில் தோன்றும் ஒரு இந்திய நடிகை மற்றும் விளம்பர நடிகை ஆவார். **'[[குச் குச் ஹோத்தா ஹை (இந்தித் திரைப்படம்)|குச் குச் ஹோத்தா ஹை]]**' (1998) திரைப்படம் *"ஹார் தில் ஜோ பியார் கரேகா]]"* (2000) மற்றும் *"பாதல்"*(2000) ஆகிய படங்களில் நடித்துள்ளார். மேலும் *"பாபுல் கா ஆங்கன் சோட்டே நா"* (2008) மற்றும் *"லோ ஹோ கய் பூஜா இஸ் கர் கி"* (2008) போன்ற தொலைக்காட்சி நிகழ்ச்சிகளிலும் அவர் தோன்றினார். 2012 ஆம் ஆண்டில், கரண் ஜோஹரின் *"ஸ்டூடன்ட் ஆப் தி இயர்"* திரைப்படத்தில் துணை நடிகையாக சனா நடித்தார், இது வணிக ரீதியான வெற்றி பெற்றது. 2013இல் *"நாச் பாலியே"* மற்றும் 2015இல்  *"ஃபியர் ஃபேக்டர்: கத்ரோன் கே கிலாடி"* உட்பட பல உண்மைநிலை நிகழ்ச்சிகளில் அவர் தோன்றினார்.

## தொழில்
விமர்சன ரீதியாகவும் வணிக ரீதியாகவும் வெற்றி பெற்ற திரைப்படங்களான *[[குச் குச் ஹோத்தா ஹை (இந்தித் திரைப்படம்)|குச் குச் ஹோத்தா ஹை]]* (1998) திரைப்படம் *"ஹார் தில் ஜோ பியார் கரேகா"* (2000) மற்றும் *"பாதல்"*(2000) ஆகிய படங்களில் நடித்துள்ளார். *[[ஸ்டார் பிளஸ்|ஸ்டார் பிளஸ்ஸில்]]* பிரபலமான குழந்தைகள் நிகழ்ச்சியான *"பாக்ஸ் கிட்ஸ்"* என்ற நிகழ்ச்சியை இவர் நடத்தினார், அதில் சாதுர் சாச்சியின் பாத்திரத்தில் நடித்தார். *"சோனி* தொலைக்காட்சி"யின் *"பாபுல் கா ஆங்கன் சோட்டே நா"* என்ற நிகழ்ச்சி மற்றும் *"சாப்* தொலைக்காட்சி"யின் *"லோ ஹோ கய் பூஜா இஸ் கர் கி"* போன்ற தொலைக்காட்சி நிகழ்ச்சிகளில் அவர் தோன்றினார். சனா *"ஜலக் திக்லா ஜா"* என்ற நடன நிகழ்ச்சி நிகழ்ச்சியில் ஆறாவது இடம் பிடித்தார், நடனமாடும் தன் ஆற்றலுக்காக வெகுவாக புகழப்பட்டார்.

## குறிப்புகள்

## வெளி இணைப்புகள்

* 

பகுப்பு:1988 பிறப்புகள்
பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
புரோமோ அயோடோமெத்தேன்

**புரோமோ அயோடோமெத்தேன்** (*Bromoiodomethane*)  என்பது CH2BrI  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு நீர்மக் கலப்பு ஆலோமீத்தேன் என்று வரையறுக்கப்படுகிறது. மேலும் இது குளோரோஃபார்மில் நன்கு கரையும். புரோமோ அயோடோமெத்தேனின் மாறுநிலை வெப்பம் 367.85 °செல்சியசு வெப்பநிலையும் 6.3 மெகா பாசுக்கல் அழுத்தமும் ஆகும். 20 பாகை செல்சியசு வெப்பநிலையில் இதன் ஒளிவிலகல் எண் 1.6382 ஆகும்.  
## மேற்கோள்கள்
*
*
*
*

## வெளி இணைப்புகள்
*
UV Spectra data

பகுப்பு:ஆலோமீத்தேன்கள்
பகுப்பு:கரிம புரோமைடுகள்
பகுப்பு:கரிம ஆலைடுகள்
பகுப்பு:கரிம அயோடைடுகள்
பகுப்பு:புரோமோ அயோடோ ஆல்க்கேன்கள்
உச்சத்துல சிவா

**உச்சத்துல சிவா** 2016 ஆம் ஆண்டு கரண் மற்றும் நேகா ரத்னாகரன் நடிப்பில், வித்தியாசாகர் இசையில், ஜேபி இயக்கத்தில், கரணின் மனைவி தேவி கரண் தயாரிப்பில் வெளியான தமிழ் திரைப்படம்.

## கதைச்சுருக்கம்

வாடகை மகிழுந்து ஓட்டுநரான சிவா (கரண்) முதல் காட்சியில் தெருவோரம் இட்லிக்கடை நடத்திவருபவரிடம் சுத்தமாக சமைத்துப் பரிமாறு அறிவுரை சொல்வதாக அமைவது அவருடைய கதாப்பாத்திரத்தின் தன்மையை விளக்குவதாக அமைகிறது. அவனது மகிழுந்தில் பயணிக்கிறார் ஞானசம்பந்தம் (ஞானசம்பந்தம்). இருவரும் பேசிக்கொண்டு செல்கிறார்கள். கதையில் ஏற்படும் முக்கியமான திருப்பத்திற்குப் பிறகு திரைக்கதை வேகமெடுக்கிறது.

நிலா (நேகா) அந்த நகரத்தில் போதை மருந்து கடத்தும் கும்பலால் துரத்தப்படுகிறாள். அப்போது அங்குவரும் சிவா அவளைத் தன் வாகனத்தில் ஏற்றிக்கொள்கிறான். அவள் அந்த வாகனத்தில் தன்னை விரட்டி வருபவர்களிடமிருந்து ஏறி தப்பிக்கிறாள். நிலாவின் நண்பர்கள் அல்லது உறவினர்கள் வீடு இருக்கும் இடத்தைக் கூறினால் அங்கு சென்றுவிட்டுவிடுவதாக சொல்கிறான். சிறிது நேரத்தில் அவன் நிலவுக்கு செய்த உதவியின் காரணமாக அடுத்தடுத்து பிரச்சனைகள் வரத் தொடங்குகின்றன. அவனது கட்டுப்பாட்டை மீறி சென்று கொண்டிருக்கும் பிரச்சனைகளை சமாளித்து, எதிரிகளை வீழ்த்தி, நிலாவை எப்படிக் காப்பாற்றினான் என்பதே கதை.

## நடிகர்கள்

* கரண் - சிவா 
* நேகா ரத்னாகரன் - வித்யா / நிலா 
* ஆடுகளம் நரேன் - ஆல்பர்ட் 
* இளவரசு - ஒண்டிப்புலி 
* ரமேஷ் கண்ணா - சுந்தர் 
* சங்கிலி முருகன் - குற்றவாளி 
* அஸ்வின் ராஜா - குற்றவாளி 
* கனல் கண்ணன் - சிறப்புத் தோற்றம்

## தயாரிப்பு

இது கரணின் முதல் தயாரிப்பு ஆகும். நேகா ரத்னாகரன் இப்படத்தின் கதாநாயகியாக 2016 ஆம் ஆண்டு துவக்கத்தில் ஒப்பந்தம் செய்யப்பட்டார். தமிழ்ப்படங்களுக்கு நீண்ட காலமாக இசையமைக்காமல் இருந்த வித்தியாசாகர் இப்படத்தின் மூலம் மீண்டும் தமிழ்த் திரையுலகில் காலடி பதித்தார்.

## இசை

படத்தின் இசையமைப்பாளர் வித்தியாசாகர். இயக்குநர் தரணி இப்படத்தில் முதன் முதலாக ஒரு பாடலைப் பாடி பாடகராக அறிமுகமானார்.

## விமர்சனம்

டாப்10சினிமா: கரண், நேகா, ‘ஆடுகளம்’ நரேன் ஆகியோரின் சிறந்த பங்களிப்பு

## மேற்கோள்கள்


## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
கடற்புல்

**கடற்புல்** என்பது கடலுக்கடியில் வாழும் ஒரு பூக்குந்தாவரம் ஆகும். இதில் 4 குடும்பங்களாக மொத்தம் 60 இனங்கள் உள்ளன. இவை தங்கள் சுற்றுச்சூழலை மாற்றவல்லவை.

## மேற்கோள்கள்

பகுப்பு:புற்கள்
கொன்கனா சென் சர்மா

**கொன்கனா சென் சர்மா** (*Konkona Sen Sharma*, திசம்பர் 3, 1979) ஒரு இந்திய நடிகை, எழுத்தாளர் மற்றும் இயக்குநர் ஆவார்.  அவர் இரண்டு தேசிய திரைப்பட விருதுகளையும் நான்கு பிலிம்பேர் விருதுகளையும் பெற்றுள்ளார்.  திரைப்பட உருவாக்குநர் அபர்ணா சென் அவர்களின் மகளான  கொன்கனா முதன்மையாக இந்திய கலை மற்றும் சுதந்திர திரைப்படங்களில் தோன்றுகிறார்.

*இந்திரா* (1983) படத்தில் குழந்தை கலைஞராக அறிமுகமானார். வங்காள மொழி திரைப்படமான *ஏக் ஜீ ஆச்சே கன்யா* (2000) திரைப்படத்தில் ஷர்மா வளர்ந்த பிறகு அறிமுகமானார்.  இவரின் முதல் ஆங்கில மொழி திரைப்படம் *[[மிஸ்டர் அண்ட் மிஸ்ஸிஸ் ஐயர்]]* (2002), இது அவரது தாயார் இயக்கியது,  இத்திரைப்படத்தில் அவரது நடிப்பிற்காக சிறந்த நடிகைக்கான தேசிய திரைப்பட விருதைப் பெற்றார்.. *பக்கம் 3* (2005) என்ற நாடக திரைப்படத்தின் மூலம் பார்வையாளர்களிடம்  அவருக்கு பரவலான அங்கீகாரம் கிடைத்தது. அதன் பிறகு பல படங்களில் நடித்தார். அப்படங்கள் வியாபார ரீதியில் பெரிய வெற்றி பெறாவிட்டாலும் தனது நடிப்புக்காக பாராட்டுகளை பெற்றார். அவள் முதல் வணிக வெற்றி விட அவருக்கு விமர்சன புகழாரத்தை பெற்றிருக்கிறது அவற்றில் பெரும்பாலானவை படங்களில், பல நடித்துள்ளார்.  *[[ஓம்காரா (திரைப்படம்)|ஒம்காரா]]* (2006) மற்றும் *லைஃப் இன்* *எ..* *மெட்ரோ (2007) ஆகியவற்றில்* நடித்ததற்காக தொடர்ச்சியாக இரண்டு வருடங்கள் பிலிம்பேர் சிறந்த துணை நடிகை விருதுகளை வென்றார்.  ஓம்காரா திரைப்படத்திற்காக அவர் சிறந்த துணை நடிகை பிரிவின் கீழ் இரண்டாம் தேசிய விருதை வென்றார்.  2017 ஆம் ஆண்டில் அவர் இயக்குநராக அறிமுகமான ' *எ டெத் இன் தி குஞ்ச்* ' வெளியானது. அத்திரைப்படத்திற்காக சிறந்த அறிமுக இயக்குனருக்கான பிலிம்பேர் விருதை வென்றார்.  அதே ஆண்டில் அவரது *எனது புர்க்காவின் கீழ்* உதட்டுச்சாயம் படத்தில் நடித்தார். இப்படம் விமர்சன ரீதியாக பாராட்டுகளையும் பல சர்வ தேச விருதுகளையும் பெற்றது.

## ஆரம்ப வாழ்க்கை
சென் ஷர்மா டிசம்பர் 3, 1979 அன்று  முகுல் சர்மா (ஒரு அறிவியல் எழுத்தாளர் மற்றும் பத்திரிகையாளர்) மற்றும் அபர்ணா சென் (ஒரு நடிகை மற்றும் திரைப்பட இயக்குநர்) ஆகியோருக்கு பிறந்தார்.  அவருக்கு ஒரு மூத்த சகோதரி, கமலினி சாட்டர்ஜி உள்ளார்.  சென் சர்மாவின் தாய்வழி தாத்தா சிதனந்தா தாஸ்குப்தா ஒரு திரைப்பட விமர்சகர், அறிஞர், பேராசிரியர், எழுத்தாளர் மற்றும் கல்கத்தா திரைப்பட சங்கத்தின் இணை நிறுவனர்களில் ஒருவராக இருந்தார்.  அவரது பாட்டி சுப்பிரியா தாஸ்குப்தா புகழ்பெற்ற நவீன வங்காள கவிஞர் ஜிபனானந்தா தாஸின் உறவினர் ஆவார்.

சென் ஷர்மா ஸ்டீபன்ஸ் கல்லூரியில் ஆங்கிலத்தில் 2011 இல் பட்டம் பெற்றார்.

## தனிப்பட்ட வாழ்க்கை
சென் ஷர்மா 2007 ஆம் ஆண்டில் நடிகர் மற்றும் இணை நட்சத்திரமான ரன்வீர் ஷௌரீ உடன் நெருங்கி பழகத் தொடங்கினார்.  3 செப்டம்பர் 2010 அன்று தனிப்பட்ட விழாவில் திருமணம் செய்து கொண்டனர்.  மார்ச் 15, 2011 அன்று தெற்கு மும்பை மருத்துவமனையில் சென் ஷர்மா தனது முதல் குழந்தை ஹரூனை பெற்றெடுத்ததாக *[[தி டைம்ஸ் ஆஃப் இந்தியா|டைம்ஸ் ஆப் இந்தியா]]* அறிவித்தது.  ரன்வீர் மற்றும் கொங்கோனா ஆகியோர் செப்டம்பர் 2015 ல் தங்கள் பிரிவினை அறிவித்தனர்.  அவர்கள் இன்னும் நண்பர்களாக இருக்கின்றனர், தங்கள் மகனின் காவலை பகிர்ந்து கொள்கிறார்கள்.

## மேற்கோள்கள்


## வெளி இணைப்புகள்

* 
* 

பகுப்பு:பிலிம்பேர் விருதுகள் வென்றவர்கள்
பகுப்பு:வங்காள மக்கள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:1979 பிறப்புகள்
பகுப்பு:கொல்கத்தா நபர்கள்
பைசாபாத்

**பைசாபாத்** (**Faizabad**) இந்தியாவின் உத்தரப் பிரதேசம் மாநிலத்தில் அமைந்த பைசாபாத் மாவட்டத்தின் நிர்வாகத் தலைமையிட நகரம் ஆகும். இந்நகரத்தில் பைசாபாத் மாநகராட்சி உள்ளது.  சரயு ஆற்றின் கரையில் அமைந்த பைசாபாத் நகரம், மாநிலத் தலைநகரான லக்னோவிற்கு கிழக்கே  130 கி.மீ. தொலைவிலும், வாரணாசிக்கு வடமேற்கே 194 கி.மீ. தொலைவிலும், அயோத்தியிலிருந்து 6 கி.மீ. தொலைவிலும் உள்ளது. முகலாயப் பேரரசின் போது, பைசாபாத் நகரம்  அயோத்தி நவாபுகளின் தலைநகரமாக இருந்தது.

## பைசாபாத் நகரத்தின் பெயர் மாற்றம்
13 நவம்பர் 2018 அன்று,  பைசாபாத் நகரத்தின் பெயரை அயோத்தி என பெயர் மாற்றுவதற்கு உத்தர பிரதேச அமைச்சரவை ஒப்புதல் வழங்கியுள்ளது.

## வரலாறு

இராமாயணம் காவியம் கூறும் சகேதம் என்பது அயோத்தி நகரத்தின் மற்றொரு பெயராகும். 
முகலாயப் பேரரசின் ஆட்சிக்காலத்தில், 1722-இல் அவத் பகுதியின் ஆளுநர் நவாப் சதாத் அலி கான், அயோத்தி  நகரத்திற்கு அருகில், சரயு ஆற்றின் கரையில் கோட்டையுடன் கூடிய பைசாபாத் நகரத்தை நிறுவினார். பிரித்தானிய இந்தியா ஆட்சியின் போது, 1801 முதல் 1859 முடிய அயோத்தி இராச்சியம்,  துணைப்படைத் திட்டத்தின் கீழ் சுதேச சமஸ்தானமாக விளங்கியது. பின்னர் 1859-இல் அவகாசியிலிக் கொள்கையின் படி, அயோத்தி இராச்சியம், பிரித்தானிய இந்தியாவின் நேரடி ஆட்சியில் இணைக்கப்பட்டது. இந்தியப் பிரிவினைக்குப் பின்னர், 1947-இல் பைசாபாத், உத்தரப் பிரதேசத்தின் பைசாபாத் மாவட்டத்தின் நிர்வாகத் தலைமையிடமானது.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின் படி பைசாபாத் நகரத்தின் மொத்த மக்கள்தொகை  1,65,228 ஆகும். அதில் ஆண்கள்  85,620  ஆகவும்; பெண்கள்  79,608  ஆகவும் உள்ளனர். பாலின விகிதம் 1000 ஆண்களுக்கு, 930 பெண்கள் வீதம் உள்ளனர். சராசரி எழுத்தறிவு  84.03%   ஆகவுள்ளது. ஆறு வயதிற்குட்பட்ட குழந்தைகள்  17,781   ஆகவுள்ளனர். மக்கள்தொகையில் இந்துக்கள்    1,15,459  (69.88 %)  ஆகவும், இசுலாமியர்கள்  46,789 (28.32 %) சீக்கியர்கள் 1,373  (0.83 %) ஆகவும், மற்றவர்கள்  1607 (0.95%)  ஆகவும் உள்ளனர்.  இந்நகரத்தில் இந்தி, உருது மற்றும்  அவதி மொழிகள் பேசப்படுகிறது.

## போக்குவரத்து
### தொடருந்து வசதிகள்

#### பைசாபாத் தொடருந்து சந்திப்பு நிலையம்
6 நடைமேடைகளுடன் கூடிய பைசாபாத் தொடருந்து நிலையம் கான்பூர், லக்னோ, வாரணாசி, அலகாபாத், மும்பை, தில்லி, கொல்கத்தா நகரங்களுடன் இணைக்கிறது.

#### அயோத்தி தொடருந்து சந்திப்பு நிலையம்
மூன்று நடைமேடைகளுடன், பைசாபாத் தெற்கில் அமைந்த அயோத்தி தொடருந்து சந்திப்பு நிலையம், கோரக்பூர், கான்பூர், லக்னோ, அலகாபாத், வாரணாசி, பாட்னா, ஆசான்சோல், கொல்கத்தா, கவுகாத்தி,  அமிர்தசரஸ், மும்பை, தில்லி, சென்னை, அகமதாபாத் போன்ற நகரங்களுடன் இணைக்கிறது.

## மேற்கோள்கள்


## வெளி இணைப்புகள்
* அயோத்தி மாவட்டத்தின் அதிகாரப்பூர்வ இணையதளம்

பைசாபாத் மாவட்டம்
பகுப்பு:உத்தரப் பிரதேசத்திலுள்ள மாநகரங்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
அன்னபூர்ணா தேவி

**அன்னபூர்ணா தேவி** (Annapurna Devi) 1927 2018 அக்டோபர் 13 பிறந்த இந்துஸ்தானி இசைக் கருவியான சித்தார் இசைக் கலைஞர்,  மாஇஹார் எஸ்டேட்டின் முன்னாள் மகாராஜா "பிரிஜ்நாத் சிங் என்பவரால் இவருக்கு "அன்னபூரணி எனப் பெயரிடப்பட்டது. பின்னர் இப்பெயர் பிரபலமாக அறியப்பட்டார். இவர் மைஹார் கரானாவின் நிறுவனர் அலாவுதீன் கானின் மகள் மற்றும் சீடர் ஆவார், மற்றும் சித்தார் இசைக் கலைஞர் ரவி சங்கரின் முதல் மனைவியாவார். ரவி சங்கரிடமிருந்து பிரிந்த பிறகு, அவர் மும்பைக்கு குடிபெயர்ந்தார், அதன் பின்னர் பொதுவெளியில்  ஒருபோதும் நிகழ்ச்சிகள் நிகழ்த்தவில்லை. அவர் ஒரு தனிப்பட்ட நபராக வாழ்ந்து வந்தார், மேலும், இலவசமாக இசையைக் கற்பிக்க ஆரம்பித்தார். அவரது மாணவர்களில் ஹரிபிரசாத் சௌரசியா, நித்தியானந்த ஹால்டிபூர் மற்றும் நிகில் பானர்ஜி உட்பட பல குறிப்பிடத்தக்க சீடர்கள் அடங்குவர்.

## சுயசரிதை
பிரித்தானிய இந்தியாவின் ஆட்சிப்பகுதிகளில் இருந்த (இப்போது இந்தியாவின் மத்தியப்பிரதேசம்) ஒரு சிறிய சுதேச அரசான மைஹாரில் 1927இல் அன்னபூர்ணா தேவி பிறந்தார்.  இவருடைய அலாவுதீன் கான் மகாராஜா பிரிஜ்னாத் சிங்கின் அரசவையில் ஒரு இசைக் கலைஞராக இருந்தார்,
அன்னபூர்ணா தேவி புகழ் பெற்ற சித்தார் இசைக் கலைஞரான ரவி சங்கரை 1941 மே15 அன்று அல்மோராவில் திருமணம் செய்து கொண்டார். பிறகு, அக்டோபர் 1982 இல் அவரை விவாகரத்து செய்தார்.
 1946 மற்றும் 1955 க்கு இடையில், டெல்லி மற்றும் பம்பாய் (இப்போது மும்பை ஆகியவற்றில் சித்தார்-சர்பாஹர் டூயட்கள் சிலவற்றில் அன்னபூர்ணா தேவி ரவிசங்கருடன் அரங்கத்தில் தோன்றினார். இவர்களுக்கு சுபேந்திர சங்கர் என்ற ஒரு மகன் உண்டு ,அவரும் ஒரு இசைக் கலைஞர் ஆவார்.
பின்னர், அன்னபூர்ணா ரோஷிகுமார் பாண்டியாவை டிசம்பர் 9, 1982 இல் திருமணம் செய்து கொண்டார். அவர்களது திருமணத்தின் போது 42 வயதாக இருந்த ரோஷிகுமார் பாண்டியா, நன்கு அறியப்பட்ட தொடர்பு நிபுணர் மற்றும் அமெரிக்காவில் ஒரு வெற்றிகரமான சித்தார் கலைஞர் ஆவார். அன்னபூர்ணா தேவி மும்பையில் 2018, அக்டோபர் மாதம் 13 ஆம் தேதி வயது முதிவினால் இறந்தார்.

## விருதுகள்
* 1977இல், அவர்  இந்தியாவின் மூன்றாவது உயர்ந்த விருதான பத்ம பூசண் விருது பெற்றார்.
* 1991இல், சங்கீத நாடக அகாதமி விருது பெற்றார்.
* 1999இல் விஸ்வ பாரதி பல்கலைக்கழகம் வழங்கிய டெசிக்கோட்டமா, என்ற ஒரு கெளரவ டாக்டர் பட்டம்
* 2004 ஆம் ஆண்டில், சங்கீத நாடக அகாதமி விருது

## குறிப்புகள்

## மேற்கோள்கள்

## உசாத்துணை
* 
* 
* 
* 
* 
* *[http://www.hindu.com/br/2005/06/28/stories/2005062800181400.htm Unveiling the Mystique of a Reclusive Artiste] *, Jaya Ramanathan, தி இந்து, 28 June 2005.
* 
* 

## வெளி இணைப்புகள்
* 
* Annapurna Devi's music, Source: The Vijaya Parrikar Library of Indian Classical Music
* Annapurna Devi by Mohan Nadkarni

பகுப்பு:1927 பிறப்புகள்
பகுப்பு:2018 இறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்துஸ்தானி இசைக்கருவிக் கலைஞர்கள்
பகுப்பு:சத்னா மாவட்ட நபர்கள்
பாலைவன நரி

**பாலைவன நரி** (*Fennec fox*) என்பது பாலைவனத்தில் வாழும் நரி இனம் ஆகும். இது சகாரா, சினாய் தீபகற்பம், அரவா பாலைவனம் மற்றும் அரேபியப் பாலைவனம் ஆகிய பகுதிகளில் காணப்படுகின்றது. இது நாய்க்குடும்பத்தில் உள்ள இனங்கள் அனைத்திலும் மிகச்சிறிய உருவுடையதாகும்.

## பாதுகாப்பு
பாலைவன நரி, அழிந்து வரும் உயிரினங்களில் காட்டு விலங்குகள் மற்றும் தாவரங்களின் பன்னாட்டு வர்த்தகம் பற்றிய மாநாடுபின் இணைப்பு II-ல் பட்டியலிடப்பட்டுள்ளது. இது மொராக்கோவில் (மேற்கு சகாரா உட்பட), அல்சீரியா, தூனிசியா மற்றும் எகிப்தில் பாதுகாக்கப்படுகிறது, இங்கு இது பல பாதுகாக்கப்பட்ட பகுதிகளில் ஆவணப்படுத்தப்பட்டுள்ளது.

## கலாச்சார சித்தரிப்புகள்
பாலைவன நரி அல்சீரியாவின் தேசிய விலங்கு ஆகும். இது அல்சீரியா தேசிய கால்பந்து அணியின் புனைப்பெயராகவும் உள்ளது ("லெசு பெனெக்சு").

## மேற்கோள்கள்

பகுப்பு:நரிகள்
பல்லதாட்கா பிரமோத குமாரி

**பல்லதாட்கா பிரமோத குமாரி** (*Pallathadka Pramoda Kumari*) சிங்கப்பூரிலுள்ள பொருளறிவியல் ஆராய்ச்சி மற்றும் பொறியியல் நிறுவனத்தில் முதுநிலை அறிவியலறிஞர் ஆவார் 
.

பல்வேறு ஆராய்ச்சி நூல் வெளியீடுகளுக்கும் எண்ணற்ற காப்புரிமைகளும் இவருக்கு சொந்தமானதாக உள்ளன 
.

## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:கேரள மக்கள்
கோதாவரி மாவட்டம்

**கோதாவரி மாவட்டம்** (Godavari District) என்பது பிரித்தானிய இந்தியாவின், சென்னை மாகாணத்தில்  1859 இல் உருவாக்கப்பட்ட ஒரு மாவட்டம் ஆகும்.  இது அதற்கு முன் 1823இல் உருவாக்கப்பட்ட மாவட்டமான ராஜமன்றி (இராஜமகேந்திரவரம்) மாவட்டத்தின் ஒரு பகுதியாக இருந்தது.

கோதாவரி மாவட்டமானது 1925 ஆம் ஆண்டில்  மேற்கு கோதாவரி மாவட்டம் மற்றும் கிழக்கு கோதாவரி மாவட்டம் என இரண்டாக பிரிக்கப்பட்டு, தற்போதைய ஆந்திரப் பிரதேசத்தின் ஒரு பகுதியாக உள்ளது.

## மேற்கோள்கள்

பகுப்பு:சென்னை மாகாண மாவட்டங்கள்
பகுப்பு:சென்னை மாகாணம்
பகுப்பு:ஆந்திரப் பிரதேசத்தில் உள்ள மாவட்டங்கள்
ரோகினி ஹட்டங்காடி

**ரோகினி ஹட்டங்காடி** (Rohini Hattangadi) 1955 ஏப்ரல் 11 அன்று பிறந்த ஒரு இந்திய நடிகை ஆவார். இவர் இரண்டு பிலிம்பேர் விருதுகள் வென்றுள்ளார், ஒரு தேசிய திரைப்பட விருது, மற்றும் 1982இல் வெளிவந்த காந்தி திரைப்படத்தில் கஸ்தூரிபாய் காந்தி வேடத்தில் நடித்ததற்காக "பாஃப்டா" (BAFTA) விருதை வென்ற ஒரே இந்திய நடிகை ஆவார். 1978 ஆம் ஆண்டில் '"அரவிந்த் தேசாய் கி அஜீப் தஸ்தான்* படத்தில் அறிமுகமானபோது, ஹட்டங்காடி புது தில்லியின் தேசிய நாடக பாடசாலையின் ஒரு முன்னாள் மாணவி ஆவார், 1978 இல் படத்தில் அறிமுகமானபோது ஹட்டங்காடி முக்கியமாக நாடக அரங்குகளில் பணிபுரிந்தார். "அர்த்" (1982), "பார்ட்டி" (1984) மற்றும் "சாரான்ஷ்" (1984) போன்ற அவரது திரைப்படங்களில் சில குறிப்பிடத்தக்க சினிமா பாத்திரங்கள் இருந்தன. 
"காந்தி" படத்தில் நடித்ததன் பின்னர் ஹட்டங்காடி முக்கிய இந்தித் திரைப்படங்களில் முக்கிய கதாபாத்திரங்களில் நடித்தார், பெரும்பாலும் வயதான தாயின் பாத்திரங்களில் நடிக்கிறார். அவர், 80 க்கும் மேற்பட்ட திரைப்படங்களில் நடித்தார், மேலும் நாடக மற்றும் தொலைக்காட்சியில் செயல் பாட்டில் உள்ளார்.

==தனிப்பட்ட வாழ்க்கை மற்றும் பின்னணி==
ஹட்டங்காடி [[புனே]] "ரோஹினி ஓக்" என்ற இடத்தில் பிறந்தார். 1966 ஆம் ஆண்டில் [[புனே]], ரேணுகா ஸ்வரூப் நினைவு மகளிர்  உயர் நிலைப்பள்ளியில்  படித்தார். ரோகினி மற்றும் ஜெயதேவ் ஆகியோருக்கு ஒரு நாடக நடிகரான, அசிம் ஹட்டங்காடி, என்ற மகன் இருக்கிறார். இவர் "பாடல் சிர்காரின்" நாடகமான "இவாம் இந்த்ரஜித்" என்ற நாடகத்தில் நடித்துள்ளார். இதை  இயக்கியவர் இவரின் தந்தை ஜெயதேவ் ஆவார். ஜெய்தேவ் ஹட்டங்கடி, டிசம்பர் 5, 2008 இல், புற்றுநோயுடன் போராடி 60 வயதில் இறந்தார்.

==தொழில்==

===நாடகம்===
ரோகினி தனது நாடகத் தொழிலை மராத்திய மொழியில் தொடங்கினார், பம்பாயில் என்.எஸ்.டியில் இருந்தபோதும், ஜெயதேவ் மற்றும் ரோகினி ஆகியோர் பம்பாயில் மராத்தி நாடக குழுவான "அவிஷ்கர்" என்று அழைக்கப்பட்ட நாடக நிறுவனத்தை நடதி வந்தனர், இது 150 க்கும் மேற்பட்ட நாடகங்களை உருவாக்கியது. 
===திரைப்படம்===
ஹட்டங்காடி 1978 ஆம் ஆண்டில் சயீத் அக்தர் மிர்ஸாவின் "அரவிந்த் தேசாய் கி அஜீப் தஸ்தான்" என்ற திரைப்படத்துடன் தனது திரை வாழ்க்கையைத் தொடங்கினார்.

இவரது அடுத்தத் திரைப்படம் [[ரிச்சர்ட் ஆட்டன்பரோ]] இயக்கிய [[மோகன்தாசு கரம்சந்த் காந்தி|மகாத்மா காந்தியின்]] சுயசரிதைப் படமான "[[காந்தி (திரைப்படம்)|காந்தி]]" (1982), ஆகும், இதில்காந்தியின் மனைவி [[கஸ்தூரிபாய் காந்தி]] வேடத்தில் நடித்திருந்தார். ,  இந்தத் திரைப்படம் ஒரு பெரிய வெற்றி பெற்றது, மேலும் பிற விருதுகளுக்கு மத்தியில் [[சிறந்த திரைப்படத்திற்கான அகாதமி விருது]] வென்றது. இதில் நடித்ததற்காக  "பாஃப்டா" (BAFTA) விருதை வென்ற ஒரே இந்திய நடிகை ஆவார்.

==குறிப்புகள்==


==வெளி இணைப்புகள்==
* 
* [http://www.allmovie.com/cg/avg.dll?p=avg&sql=2:223200~T2 Rohini Hattangadi] [[Allmovie]].
* [https://www.youtube.com/watch?v=z1yH5aCu_L8 Adiyara Gahraya, from *Saraansh'' with Anupam Kher]

பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:1951 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
ஜூலை காற்றில்

**ஜூலை காற்றில்** (July Kaatril) என்பது 2019 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். ஜோசுவா சிறீதர் படத்திற்கு இசையமைத்தார்.

## நடிகர்கள்
* ஆனந்த் நாக்
* அஞ்சு குரியன்
* சதீஸ்
* சம்யுக்தா மேனன்
* பலோமா மோனப்பா

## மேற்கோள்கள்

## வெளி இணைப்புகள்
* 

பகுப்பு:2019 தமிழ்த் திரைப்படங்கள்
பகுப்பு:காதல் திரைப்படங்கள்
பகுப்பு:இந்தியத் தமிழ்த் திரைப்படங்கள்
பிமல் குமார் ராய்

**பிமல் குமார் ராய்** (*Bimal Kumar Roy*) இந்திய புள்ளியியல் நிறுவனத்தின் முன்னாள் இயக்குநர் ஆவார். கொல்கத்தாவிலுள்ள இந்திய புள்ளியியல் நிறுவனத்தின் பயன்பாட்டு புள்ளியியல் அலகின் மறைகுறியீட்டு தகவல் குழுமத்திலிருந்து வந்த ஒரு மறைகுறியீட்டாளர் பிமல் குமார் ராய் ஆவார் . ரொனால்ட் சி. முல்லின் மற்றும் பால் யாக்கோப்பு செல்லன்பெர்க் ஆகியோரின் கூட்டு மேற்பார்வையின் கீழ், 1982 ஆம் ஆண்டில்  ஒருங்கிணைப்பு மற்றும் தேர்வுமுறை என்ற தலைப்பில் வாட்டர்லூ பல்கலைக்கழகத்தில் ஆய்வு மேற்கொண்டு இவர் தன்னுடைய முனைவர் பட்டத்தைப் பெற்றார் .

2015 ஆம் ஆண்டு சூன் மாதம் பேராசிரியர் ராய் இவருடைய நியமனம் முடிவதற்கு ஒரு மாதத்திற்கு முன்பே இந்திய புள்ளியியல் நிறுவனத்தின் இயக்குநர் பதவியிலிருந்து பதவி நீக்கம் செய்யப்பட்டார் . இந்த நடவடிக்கையை அனைத்துலக கல்வி சமூகம் கடுமையாக விமர்சித்தது .

தற்போது இவர் ஒருங்கிணைப்பு மற்றும் மறைகுறியீட்டாளர் மற்றும் பரிசோதனை வடிவமைப்புகளில் புள்ளியியல் பயன்பாடு ஆகியவற்றைப் பயன்படுத்துவது தொடர்பான பணிகளில் ஈடுபட்டு வருகிறார் . 2015 ஆம் ஆண்டில் பேராசிரியர் ராய்க்கு இந்தியாவின் நான்காவது உயர்ந்த குடிமகன் விருதான பத்மசிறீ விருது வழங்கி சிறப்பிக்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:இந்தியப் புள்ளியியலாளர்கள்
லால்

**லால்** என்கிற எம்.பி. மைக்கில் இந்திய திரைப்பட துறையில் நடிகர், இயக்குநர், தயாரிப்பாளர் என பன்முகத் தன்மை கொண்டவர். பெரும்பாலும் மலையாளத் திரைப்படங்களில் பணியாற்றியுள்ளார்.

கலாபவன் என்பவருடன் இணைந்து பல்குழல் வல்லுநராக தனது தொழிலைத் தொடங்கினார். சிறுவயது நண்பரான சித்திக் அவர்களுடன் இணைந்து திரைப்படங்களை இயக்கியுள்ளார்.

இருவரும் பாசிலிடம் 1984 இல் துணை இயக்குநராக பணியாற்றினர்

## விருதுகள்

## ஆதாரங்கள்

## வெளி இணைப்புகள்
* 
* Lal Actor/ Director SNP Database 

பகுப்பு:மலையாளத் திரைப்பட இயக்குநர்கள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்பட நடிகர்கள்
வி. எஸ். டி. சம்சுல் ஆலம்

**வி. எஸ். டி. சம்சுல் ஆலம்** (*V. S. T. Shamsulalam*) என்பவர் தமிழகத்தின் முன்னாள் சட்டமன்ற உறுப்பினர் ஆவார். இவர் பாளையங்கோட்டை சட்டமன்றத் தொகுதியில், முஸ்லீம் லீக் கட்சியை சேர்ந்தவர், திமுக சின்னத்தில் போட்டியிட்டு, 1984ஆம் ஆண்டு  தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இந்திய முஸ்லிம்கள்
பகுப்பு:திருநெல்வேலி மாவட்ட மக்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
முகமது கோதர் மைதீன்

**முகமது கோதர் மைதீன்** (Mohamed Kodar Maideen) என்பவர் 1971 ஆண்டு மேலப்பாளையம் சட்டமன்றத் தொகுதியில், இந்திய ஒன்றிய முஸ்லிம் லீக் கட்சியின் சார்பிலும்,  1996 ஆம் ஆண்டு பாளையங்கோட்டை சட்டமன்றத் தொகுதியில், தி.மு.க சின்னத்திலும் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.,
## மேற்கோள்கள்

பகுப்பு:இந்திய முஸ்லிம்கள்
பகுப்பு:திருநெல்வேலி மாவட்ட மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
மிட்டா மிராசு

**மிட்டா மிராசு** (*Mitta Miraasu*) 2001 ஆம் ஆண்டு பிரபு, நெப்போலியன், ரோஜா மற்றும் மும்தாஜ் நடிப்பில், மு. களஞ்சியம் இயக்கத்தில், அஸ்லம் முஸ்தபா இசையில் வெளியான தமிழ் திரைப்படம்.

## கதைச்சுருக்கம்

செல்லையா (பிரபு) தன் வாழ்க்கையில் இரண்டு நோக்கங்களைக் கொண்டுள்ளார். முதல் நோக்கம் தன் குடும்பத்தின் மீது கூறப்படும் அவப்பெயரைக் களைவது, இரண்டாவது நோக்கம் தன் தம்பியை (ரவி ராகுல்) வழக்கறிஞராக படிக்க வைப்பது. அவன் வழக்கறிஞராக ஆனால் மட்டுமே தன் வீட்டு அவப்பெயரைக் களைய இயலும் என்பது செல்லையாவின் எண்ணம். செல்லையாவின் மனைவி மீனாட்சி (ரோஜா). அவரது சகோதரி பாக்கியம் (கோவை சரளா). பாக்கியத்தின் கணவன் ரங்கசாமி (வடிவேலு).

செல்லையாவின் தந்தை சிங்க பெருமாள் (நெப்போலியன்) அந்தக் கிராமத்தின் பெரிய மனிதர். அந்த கிராமத்து மக்களால் பெரிதும் மதிக்கப்படுபவர். அவரது எதிரி செல்லையாவின் மாமா மாசிலாமணி (அலெக்ஸ்). ஒரு எதிர்பாராசம்பவத்தில் சிங்கப்பெருமாள் கிராமத்திற்கு எதிராக செயல்பட்டதாக மாசிலாமணியால் குற்றம் சாட்டப்படுகிறார். அதை உண்மை என்று நம்பும் ஊர்மக்கள் அவரைத் தூற்றுகின்றனர். தன்னைப் போற்றிய மக்கள் தூற்றுவதைத் தாங்கிக்கொள்ள இயலாமல் இறக்கிறார் சிங்கப்பெருமாள். இந்நிகழ்வு நடந்து பல வருடங்கள் கழித்தும் தன் குடும்பத்தின் மீதான அவப்பெயரை போக்கமுடியாததால் செல்லையா அந்தக் கவலையோடே வசிக்கிறார்.

மாசிலாமணி அந்த ஊர் மக்களால் மதிக்கப்படும் மனிதனாக இருக்கிறான். அவனது இரண்டு மகன்களும் அவனுக்கு துணையாக இருக்கின்றனர். செல்லையாவின் தம்பி படிப்பு முடித்து வழக்கறிஞர் பணி ஏற்கிறான். அவனுக்கு விஜயாவுடன் (மும்தாஜ்)  திருமணம் நடைபெறுகிறது. விஜயாவிற்கு கணவனுடன் தனிக்குடித்தனம் செல்ல விருப்பம். அவளால் வீட்டில் மேலும் பல சிக்கல்கள் உருவாகிறது. இறுதியில் செல்லையா தன் குடும்பத்தின் மீதான அவப்பெயரைக் களைந்தாரா என்பது மீதிக்கதை.

## நடிகர்கள்

* பிரபு - செல்லையா 
* ரோஜா - மீனாட்சி 
* அலெக்ஸ் - மாசிலாமணி 
* நெப்போலியன் - சிங்கப்பெருமாள் 
* மும்தாஜ் - விஜயா 
* வடிவேலு - ரங்கசாமி 
* கோவை சரளா - பாக்கியம் 
* மணிவண்ணன்
* அஸ்வினி
* ரவி ராகுல்

## இசை

படத்தின் இசையமைப்பாளர் அஸ்லம் முஸ்தபா.

## விருதுகள்

* தமிழக அரசின் சிறந்த வில்லனுக்கான  மாநில விருது - அலெக்ஸ்

## மேற்கோள்கள்

## வெளி இணைப்புகள்
*https://www.imdb.com/title/tt10168534/

பகுப்பு:இந்தியத் தமிழ்த் திரைப்படங்கள்
பகுப்பு:2001 தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
சித்ராங்கதா சிங்

**சித்ராங்கதா சிங்** (பிறப்பு 30 ஆகஸ்ட் 1976)  ஓர் இந்திய நடிகர். முதன்மையாக இந்தித் திரைப்படங்களில் நடிப்பவர்.  *யே சாலி ஜிந்தகி* , *ஹஜாரான் குவாஷிஹீன் ஐசி* , *தேசீ பாய்ஸ்* , *இன்கார்* , *ஐ, மீ அர் மெயின்* மற்றும் *பஜார்* போன்ற படங்களில் அவர் நடித்துள்ளார்.

## ஆரம்ப வாழ்க்கை மற்றும் கல்வி
சித்ரங்காதா சிங் ஜோத்பூர் , ராஜஸ்தானில்  பிறந்தார். கோட்டா, ராஜஸ்தான் மற்றும் உத்திரபிரதேசத்தில் பரேலி மற்றும் மீரட் ஆகிய இடங்களிலும் வளர்ந்தார்.  இவரின் தந்தை முன்னாள் இந்திய இராணுவ அதிகாரி நிரஞ்சன் சிங், பணி காரணமாக பல இடங்களில் மாறுதல் பெற்று கடைசியாக மீரட்டில் பணியாற்றி ஓய்வு பெற்றார். அவரது சகோதரர் திக்விஜய் சிங் சாஹால் ஒரு குழிப்பந்தாட்டக்காரர்.  சோபியா பெண்கள் பள்ளி, மீரட்டில் கல்வி பயின்ற பிறகு, அவர் புது தில்லி லேடி இர்வின் கல்லூரியில் இருந்து மனையியல் (உணவு மற்றும் ஊட்டச்சத்து) துறையில் பட்டம் பெற்றார்.

## தொழில்

### தொடக்கம் மற்றும் விடுமுறை (2003 முதல் 2010 வரை)
திரைப்பட துறையில் நுழைவதற்கு முன்பாக  மாதிரியாக தனது தொழில் வாழ்க்கையைத் தொடங்கினார். அவரது கல்லூரிக் கல்வி முடிந்தபின், ஐசிஐசிஐ வங்கி மற்றும் அலுக்காஸ் நகைக்கடை போன்ற நிறுவனங்களுக்கு விளம்பர மாதிரியாகப் பணி செய்யத் தொடங்கினார்.

குல்ஸர் மூலம் *சன்செட் பாயின்ட்* என்ற இசை காணொளியில் *நடித்த* பிறகு அவர் மக்களின் கவனத்தை ஈர்த்தார்.

பாடகர் அபிஜித் பட்டாச்சார்யாவின் இசை காணொளியில் தொடர்ந்து தோன்றினார்.  அதன்பிறகு, 2003 ஆம் ஆண்டில் சுதாகர் மிஸ்ராவின், *ஹஜாரான் குவாஷிஹேன் ஐஸி* படத்தின் மூலம் திரையுலக்கு அறிமுகமானார். அவரின் நடிப்பு மற்றும் கதாபாத்திரம் மிகவும் பாராட்டப்பட்டது.   *[[தி வாசிங்டன் போஸ்ட்|வாஷிங்டன் போஸ்ட்டின்]]* விமர்சனத்தில் அவருடைய ஆழமான கண்ணியத்தை பாராட்டினர்.  பிறகு சித்ரங்காதா 2005 திரைப்படமான *கல்: நேற்று மற்றும் நாளை* என்ற படத்தில் தோன்றினார்.

2005 முதல் 2008 வரை அவர் நடிப்பதில் இருந்து ஓய்வு எடுத்துக்கொண்டார்.  2008 இல் இயக்குநர் ஓனரின் காதல்-நகைச்சுவை திரைப்படமான, சாரி *பாய்!* படத்தில் சஞ்சய் சூரியுடன் நடித்தார்.  மும்பை பயங்கரவாத தாக்குதல்களின் வார இறுதியில் அதன் வெளியீடு வர்தக ரீதியாக தோல்வியை ஏற்படுத்தியது.

### வர்த்தக சினிமா (2011-தற்போது வரை)
[வலது|thumb|250x250px| [ஜான் ஆபிரகாம் (நடிகர்)|ஜான் ஆபிரகாம் , தீபிகா படுகோனே , சித்ரங்காதா சிங் மற்றும் அக்ஷய் குமார் ஆகியோர் தங்களது *தேசி பாய்ஸ்* விளம்பரங்களில், 2011 ]]

இவர் ரோஹித் தவானின் *தேசி பாய்ஸில்* நடித்தார், அங்கு அவர் அக்ஷய் குமாருடன் ஒரு பொருளியல் ஆசிரியராக நடித்தார்.  *தேசீ பாய்ஸ் திரைப்படத்தில்* ஜோன் ஆபிரகாமும் தீபிகா படுகோனும் நடித்தார். சுதிர் மிஸ்ராவின் *யே சாலி ஜிந்தகி* (2011) படத்தில், பணம் மற்றும் புகழ் பெற்ற பாடகராவதற்கு தில்லியிலிருந்து மும்பை செல்லும் பெண்ணாக நடித்திருந்தார்.

## தனிப்பட்ட வாழ்க்கை
சித்ரங்காதா சிங் குழிப்பந்தாட்டக்காரர் ஜோதி ராந்தாவை திருமணம் செய்து கொண்டார்.  சித்ரங்காதாவும் அவரது கணவரும் 2013 ஆம் ஆண்டில் பிரிந்து பின்னர் ஏப்ரல் 2014 இல் முறையாக விவாகரத்து பெற்றனர்.  தம்பதியருக்கு ஜோராவார் என்ற மகன் உண்டு. அவர்களது மகன் சித்ரங்காதாவுடன் வளர்கிறார். 
thumb|2018 பத்திரிக்கையாளர் சந்திப்பில் சித்ராங்கதா சிங்

## குறிப்புகள்


## வெளி இணைப்புகள்

* 
* 

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:1976 பிறப்புகள்
பிராத்தமேசு மோகல்

**பிராத்தமேசு மோகல்** (*Prathamesh Mokal*) ஓர் இந்திய சதுரங்க விளையாட்டு வீர்ர் ஆவார். இவர் 1983 ஆம் ஆண்டு அக்டோபர் ஒன்றாம் நாள் பிறந்தார். சதுரங்க அனைத்துலக மாசுட்டர்,  பிடே அமைப்பின் பயிற்சியாளர், கராத்தே விளையாட்டில் கருப்பு பட்டை வாங்கியவர் என்ற பல பெருமைகள் இவருக்கு உண்டு. சதுரங்கத்தில் இவரது சாதனைகளைப் பாராட்டி மகாராட்டிர அரசு இவருக்கு சிவ சத்ரபதி பதக்கம் வழங்கிச் சிறப்பித்தது. புனேயில் உலக இளையோர் சதுரங்க சாம்பியன் பட்டப்போட்டி 2014 இல் நடந்தபோது நேரலை இணைய காணொளி வர்ணனையின் ஒரு பகுதியாக இவர் இருந்தார். 
மிக பிரபலமான தொழில்முறை சதுரங்க விளையாட்டு மென்பொருள் செசு பேசு 13 எனப்படும் சதுரங்க அடிப்படை 13 இன் சமீபத்திய பதிப்பை பிரதாமேசு விமர்சனம் செய்தார். இம்மென்பொருளின் சில அடிப்படை செயல்பாடுகள் சிலவற்றை விவரிக்கும் போது ஒரு பயிற்சியாளரின் பார்வையுடன் விமர்சனத்தை அளிப்பது இவருடைய சிறப்பு ஆகும். மேலும் இவர் அல் ஐன் சதுரங்கப் போட்டி குறித்து சாகர் சா எழுதிய கட்டுரைகளை சுட்டிக்காட்டியும் விமர்சித்தார் என்பது குறிப்பிடத்தக்கதாகும்.
 
## சதுரங்க வாழ்வு

* பிடே பயுற்சியாளர் – 2012 (தேர்வில் 100% மதிப்பெண் )
# 2010 தாய்லாந்து சதுரங்கப் போட்டியில் 3 ஆவது இடம் 
# முதலாவது கிராண்டு மாசுட்டர் தகுதி – 2009
# தேசிய போட்டியாளர்கள் போட்டியில் சாம்பியன் – 2007	
# 6 முறை தேசிய முதன்மை சாம்பியன் – 2002 முதல் 2010 
# பல்வேறு வயது குழுக்களில் 7 முறை மாநில சாம்பியன்  – 1992 முதல் 2002
# அனைத்துலக மாசுட்டர் - 2003
# பொதுநலவாய இளையோர் போட்டியில் வெண்கலம் - 2003
# ஆசிய இளையோர்  இணை சாம்பியன்- 2003.
# தேசிய 14 வயதுக்கு உட்பட்டோர் போட்டி – வெண்கலம், தேசிய 18 வயதுக்கு உட்பட்டோர் போட்டி – வெள்ளிப் பதக்கம்

## பயிற்சியாளர்

2014 ஆம் ஆண்டு பூனேயில்  நடைபெற்ற மகாராட்டிர சதுரங்க லீக் போட்டியில் மும்பை மூவர்சு அணிக்கு இவர் பயிற்சியாளராக இருந்தார் . 
2014 ஏப்ரல், மே மாதங்களில் சிங்கப்பூரில்  நடைபெற்ற உலக தொழிற்முறை சாம்பியன் பட்டப் போட்டியில் இவருடைய மாணவி சலோனி சபேல் என்ற என்ற பெண் வெள்ளிப் பதக்கம் வென்றார் .

## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:மகாராட்டிர விளையாட்டு வீரர்கள்
ரகுல் பிரீத் சிங்

**ரகுல் பிரீத் சிங்** (பிறப்பு 10 அக்டோபர் 1990) ஓர் இந்திய திரைப்பட நடிகை மற்றும் மாதிரியாக தெலுங்கு மற்றும் தமிழ் திரைப்படத்துறைகளில் பணிபுரிகிறார்.  இவர் பல இந்தி மற்றும் கன்னட திரைப்படங்களிலும் நடித்துள்ளார்.

தற்போது தெலுங்கானா மாநில அரசாங்கத்தின் 'பெண் குழந்தைகளை காப்பாற்றுங்கள், பெண் குழந்தைகளை படிக்கவையுங்கள்' திட்டத்திற்கான  தூதராக நியமிக்கப்பட்டுள்ளார்.

கன்னட திரைப்படமான *கில்லி* (2009) படத்தில் நடித்து அறிமுகமான போது, கல்லூரியில் ஒரு மாடலாக வேலை செய்தார்.  2011 இல் அவர் பெமினா மிஸ் இந்தியா அலங்கார அணிவகுப்பில் கலந்து கொண்டு ஐந்தாவது இடத்தில் வந்தார்.

*[[தடையறத் தாக்க]]*  என்ற படத்தின் மூலம் தமிழ்த் திரைப்பட உலகத்தில் அறிமுகமானார்.

*வெங்கடாத்ரி எக்ஸ்பிரஸ்* (2013), *தற்போதைய தெகா* (2014), *ரஃப்* (2014), *ரஃப்* (2014), *லூகிம்* (2014), *கிக் 2* (2015), *[[புரூஸ் லீ - தி ஃபைட்டர்]]* (2015), *நன்னகு பிரேமதா* (2016), *த்ருவா* (2016), *[[ஸ்பைடர் (திரைப்படம்)|ஸ்பைடர்]]* (2017) மற்றும் *[[தீரன் அதிகாரம் ஒன்று|தீரன் திகாரம் ஒன்று]]* (2017) முதலிய படங்களில் நடித்தார். செல்வராகவன் இயக்கத்தில் தயாராகி வரும் *[[என். ஜி. கே (திரைப்படம்)|என். ஜி. கே]]*  திரைப்படத்தில் சூர்யாவுடன் நடித்து வருகிறார்.

## ஆரம்ப வாழ்க்கை
புது தில்லியில் ஒரு பஞ்சாபி குடும்பத்தில் பிறந்தார். ரகுல்  தவுலா கவுன் இராணுவ பள்ளியில் பயின்றார். பின்னர் தில்லி பல்கலைக்கழகத்தின் இயேசு மற்றும் மேரி கல்லூரியில் கணித பாடங்களைப் படித்தார்.

## தொழில்

### அறிமுகம் (2009-2014)
வலது|thumb| மெஹ்பூப் படப்பிடிப்பகத்தில் ரகுல் பிரீத் சிங்
ராகுல் ப்ரீட் சிங் எப்போதுமே ஒரு நடிகையாக கனவு கண்டதாகக் கூறினார். 18 வயதிலேயே மாடலிங்கில் தனது தொழிலை தொடங்கினார்.  2009 இல், கன்னடத் திரைப்படமான *கில்லி* , செல்வராஜனின் *[[7ஜி ரெயின்போ காலனி|7 ஜி ரெயின்போ காலனி]]* மறு ஆக்கம்கில் மறு ஆக்கம் திரைப்படத்தில் நடித்துள்ளார்.  "சிறிய பணத் தொகையை சம்பாதிக்கலாம்" என்று படத்தில் அவர் கையெழுத்திட்டார் என்றும், "தென்னிந்திய திரைப்படங்கள் எவ்வளவு பெரியவை என்று தெரியவில்லை" என்றும் கூறினார்.  தனது பட்டப்படிப்பை முடித்து, 2011 ஃபெமினா மிஸ் இந்தியா போட்டியில் போட்டியிடும் முன் நடித்த பாத்திரத்திற்காக விமர்சன ரீதியான பாராட்டைப் பெற்றார். 
thumb|2018 ஆம் ஆண்டில் ஒரு நிகழ்ச்சியில் ரகுல் பிரீத் சிங்

## மேற்கோள்கள்

## உசாத்துணை

## வெளி இணைப்புகள்
*    
*    
*    
*     
* ஹாலிமா பாலிவுட் ரகுல் ப்ரீட் சிங் 
* ராகுல் ப்ரீட் சிங்  திரைப்பட மாக்சிமா  மீது

பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1990 பிறப்புகள்
மஹிமா சௌத்ரி

**மஹிமா சௌத்ரி** (Mahima Chaudhry) 1973 செப்டம்பர் 13 அன்று பிறந்த ஒரு பாலிவுட் படங்களில் தோன்றும் ஒரு நடிகை மற்றும் முன்னாள் விளம்பர நடிகை ஆவார். 1990 இல் ஃபெமினா மிஸ் இந்தியா பட்டம் வென்ற பிறகு, சௌத்ரி பல தொலைக்காட்சி விளம்பரங்களில் திரைப்படங்களில் நுழைவதற்கு முன் தோன்றினார். அவர் பிலிம்பேர் விருதுகள் மற்றும் பிற விருதுகளைப் பெற்றார். 
அவர் "பர்தேஸ்" திரைப்படத்தில் படத்தில்  அறிமுகமானார், அதற்காக அவர் சிறந்த பெண் அறிமுகத்திற்காக பிலிம்பேர் விருது]] வென்றார். திரைப்படங்களில் நடிப்பதல்லாமல் கூடுதலாக, சுற்றுப்பயணங்களிலும் மேடை நிகழ்ச்சிகளிலும் கலந்து கொண்டார், மேலும் 2014 ரியாலிட்டி ஷோ "டிக்கட் டூ பாலிவுட் " க்கான திறமைசார் நீதிபதியாக இடம்பெற்றார். முகர்ஜிக்கு ஒரு மகள் இருக்கிறார்.

## ஆரம்ப மற்றும் தனிப்பட்ட வாழ்க்கை
சௌத்ரி டார்ஜீலிங்கில் பிறந்தார். அவர் குர்ஸொங்கில் உள்ள  டூ ஹில்லில் பத்தாம் வகுப்பு படித்தார், பின்னர் டார்ஜீலிங்கில் உள்ள லோரோட்டோ கல்லூரிக்குச் சென்றார். 1990 களின் ஆரம்பத்தில் மிஸ் இந்தியாவை வென்ற பிறகு தொலைக்காட்சி விளம்பரங்களில் அவர் தோன்றினார், பெப்சி விளம்பரத்தில் ஆமிர் கான் மற்றும் ஐஸ்வர்யா ராய் உடன் தோன்றியது மிகவும் புகழ்பெற்றது.

## நடிப்பு வாழ்க்கை

1990 இல் மிஸ் இந்தியா பட்டம் வென்றார், அதன் பிறகு அவர் தனது நடிப்புத் தொழிலை தொடங்கினார். சௌத்ரி பல்வேறு பாத்திரங்களில் நடித்தார், "பர்தேஸ்" (1997) படத்தில் இல் ஒரு கிராமத்துப் பெண்ணாக நடித்திருந்தார்.

அநேக திரைப்படங்களைச் செய்ததை அடுத்து, கஜோல், ஷில்பா ஷெட்டி, அமீஷா பட்டேல், ஊர்மிளா மடோண்த்கர், மனிஷா கொய்ராலா, ரவீணா டாண்டன், ரேகா, பிரீத்தி சிந்தா, தபூ, பத்மினி கோலாபுரே, மற்றும் ஹேம மாலினி போன்ற திறமையான நடிகைகளுடன் அவர் பணிபுரிந்தார் . இதைப் பற்றி அவர் கேட்டபோது, அவர் மற்ற நடிகர்களுடன் பணிபுரிவதில் தான்மகிழ்ச்சியடைந்ததாகக் கூறி அவர் பதிலளித்தார், மேலும், ஜூஹி சாவ்லா, அவரது விருப்பமான நடிகைகளில் ஒருவர் என்றும் கூறினார்.

2010 இல் "புஷர்" படத்தில் நடித்ததின் மூலம் நட்சத்திர நடிகையானார், ஆசாத் ராஜா இயக்கிய அப்படத்தில் நகைச்சுவை நடிகர் மணி லியாகத் நாயகனாக நடித்திருந்தார். மேலும் இவர் ஓம் பூரி மற்றும் சஞ்சய் கபூர் ஆகியோர் உடன் நடிக்க "மும்பை - த கேங்ஸ்டர்" என்ற திகில்ப் படத்தில் பணியாற்றியுள்ளார்.

## மேற்கோள்கள்

## வெளி இணைப்புகள்

* 

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:1973 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
சந்திரபிரபா ஐட்வால்

**சந்திரபிரபா ஐட்வால்**  (*Chandraprabha Aitwal*) என்பவர் ஓர் இந்திய மலையேறும் வீராங்கனையாவார். மலையேறும் வீராங்கனைகளின் முன்னோடியாக இவர் கருதப்படுகிறார். 1941 ஆம் ஆண்டு திசம்பர் மாதம் 24 அன்று இவர் பிறந்தார். வாழ்நாள் சாதனைகளைப் பாராட்டி 2009 ஆம் ஆண்டு சந்திரபிரபாவுக்கு டென்சிங் நார்கே தேசிய வீரச்செயல் விருது வழங்கப்பட்டது. இந்திய இளைஞர் நலம் மற்றும் விளையாட்டுத்துறை அமைச்சகம் இவ்விருதை அவருக்கு வழங்கியது. நந்தா தேவி, கஞ்சன்சங்கா, திரிசூலி, யாவோன்லி மலைச்சிகரங்களை சந்திரபிரபா வெற்றிகரமாக ஏறி முடித்தார். 
## தொடக்க கால வாழ்க்கை
உத்தராகண்டம் மாநிலத்தின் பிதௌரகட் மாவட்டம், தார்சூலாவில் ஐட்வால் பிறந்து வளர்ந்தார். 
## மலையேற்ற வாழ்க்கை
1981 ஆம் ஆண்டில் நந்தா தேவி உள்ளிட்ட பல மலைச் சிகரங்களை அவர் அடைந்துள்ளார். 1984 ஆம் ஆண்டில் நிகழ்ந்த இந்திய மலையேறும் கூட்டமைப்பின் எவரெசுட்டு சிகரம் அடைதல் என்ற திட்டத்தின் ஓர் அங்கமாகவும் இவர் இருந்தார். 
ஆகத்து 2009 இல் இவர் 68 வயதை எட்டியபோது இந்திய மலையேறுதல் சம்மேளனத்தின் அனைத்து பெண்கள் மலையேறும் பயணத் திட்டத்தின்  ஒரு பகுதியாக, இரண்டாவது முறையாக 6,133 மீட்டர் உயர கர்வால் இமயத்திலுள்ள சிறீகாந்தா மலை உச்சியை சந்திரபிரபா அடைந்தார். 
## விருதுகள்
*அருச்சூன் விருது
*பத்மசிறீ விருது 1990 இல் வழங்கப்பட்டது, இது இந்தியாவின் நான்காவது உயரிய விருது ஆகும்

## மேற்கோள்கள்

## வெளி இணைப்புகள்
*http://pibmumbai.gov.in/scripts/detail.asp?releaseId=E2010PR1461
*http://www.apnauttarakhand.com/chandra-prabha-aitwal/ 
*http://www.himalayanclub.org/journal/men-and-womens-ascent-of-nanda-devi/ 

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:இந்திய மலையேற்ற வீராங்கனைகள்
ரதி பாண்டே

**ரதி பாண்டே** (Rati Pandey) ஒரு இந்திய நடிகை மற்றும் தொலைக்காட்சி நிகழ்ச்சித் தொகுப்பாளர் ஆவார். இவர்  போரஸ், ஹிட்லர் தீதி, மிலே ஜப் ஹம் டம், பெகுசராய், ஹர் கர் குச் கெஹ்டா ஹை மற்றும் ஷாதி ஸ்டிரீட் போன்ற தொலைக்காட்சி தொடர்களில் நடித்ததின் மூலமாக அறியப்படுகிறார்.

## இளமைப்பருவம்
ரதி பாண்டே, அசாம் மாநிலத்தில் பிறந்தார். அசாமில் ஏழு வருடங்கள் வாழ்ந்து தன் ஆரம்பக் கல்வியை முடித்தார். பிறகு பட்னாவில் படித்தார். தனது உயர் கல்வியை புது தில்லி, சாதிக் நகரிலுள்ள  கேந்திரிய வித்யாலயா பள்ளியில் படித்தார்.     ரதி பாண்டே, மிராண்டா ஹவுஸ், தில்லி பல்கலைக்கழகத்தில் வணிகவியல் படித்து பொருளாதாரத்தில் நிபுணத்துவம் பெற்றார்.

## தொழில்
ரதி 2006இல், "ஐடியா ஜீ சினிஸ்டார்ஸ் கி கோஜ்" தொலைக்காட்சி நிகழ்ச்சியில் பங்கேற்பாளராக தனது தொழில் வாழ்க்கையைத் தொடங்கினார். மேலும், இவர் சோனி தொலைக்காட்சித் தொடரான "சி. ஐ. டி." மற்றும் சகாரா ஒன்னின் திகில் நிகழ்ச்சியான "ராத் ஹோன் கோ ஹை"யில் நடித்துள்ளார். சாம்பியன்ஸ் அப்ளையன்சஸ் தொலைக்காட்சியில் தொலைக்காட்சி விளம்பரங்களில் இவர் தோன்றியுள்ளார். அதைத் தொடர்ந்து, ஸ்டார் ஒன் தொலைக்காட்சியில் தீப்தி பட்னாகரின் "ஷாதி ஸ்டிரீட்" தொடரில் நந்தினி என்கிற முக்கியக் கதாபாத்திரத்தில் நடித்துள்ளார். பின்னர், ஜீ தொலைக்காட்சியில், பிரார்த்னா தக்ராலின் தொடரான "ஹர் கர் குச் கெஹ்டா ஹை"யில் முக்கியக் கதாபாத்திரத்தில் நடித்துள்ளார். இந்தத் தொடரை "ஷ்ரெயா கிரியேஷன்ஸ்" தயாரித்துள்ளது.

2008 இல்,  * மிலே ஜப் ஹம் டம் * நிகழ்ச்சியில் நுபுர் பூஷனின் பாத்திரத்தில் நடித்தார். நுபுர் ரசிகர்களுடன் பிரபலமாக இருந்த ஒரு  இளம்பெண்.  தயாரிப்பாளர்கள் நிகழ்ச்சியின் பாத்திரத்தை வெளியிட்டபோது, நிகழ்ச்சியின் ரசிகர்கள் அவர்கள் நிகழ்ச்சியில் நுபுர் திரும்புவதற்கு அனுமதித்தனர்

## குறிப்புகள்

## வெளி இணைப்புகள்

*

பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
சுவரா பாஸ்கர்

**சுவாரா பாஸ்கர்** (பிறப்பு ஏப்ரல் 9, 1988) இந்திய நடிகை ஆவார்    இரண்டு திரை விருதுகளை வென்றுள்ளார் மற்றும் மூன்று முறை ஃபிலிம்பேர் விருதுக்கு பரிந்துரைக்கப்பட்டார்.

கடற்படை அதிகாரி  உதய் பாஸ்கரின் மகளான சுவரா பாஸ்கர், டெல்லியில் பிறந்து வளர்ந்தார்.  தில்லி பல்கலைக் கழகத்திலிருந்து ஆங்கில இலக்கியத்தில் தனது இளங்கலை பட்டப்படிப்பைப் பெற்றபிறகு, ஜவகர்லால் நேரு பல்கலைக்கழகத்தில் சமூகவியலில் முதுகலைப் பட்டம் பெற்றார்.  2009 ஆம் ஆண்டு நாடகத் திரைப்படமான*மேட்ஹோல்ல் கீப் வாக்கிங்கில் ஓரு துணைப் பாத்திரத்தில் அறிமுகமானார். ஆனால் அப்படம்* வணிக ரீதியாக தோல்வி அடைந்தது. *தனு வெட்ஸ் மனு* (2011) இல் மணமகள் என்ற தனது துணைப் பாத்திரத்திற்காக பரவலான அங்கீகாரம் பெற்றார். இந்தத் திரைப்படத்தில் அவரது நடிப்பு விமர்சகர்களால் பாராட்டப்பெற்றார். அப்படத்திற்காக சிறந்த துணை நடிகைக்கான பிலிம்பேர் விருது பெற்றார்.

## ஆரம்ப வாழ்க்கை மற்றும் கல்வி
1988 ஆம் ஆண்டு ஏப்ரல் 9 ஆம் தேதி சுவரா பாஸ்கர் பிறந்தார். இவரின் தந்தை உதய பாஸ்கர், ஒரு தெலுங்கு இந்திய கடற்படை அதிகாரி. இவரது தாய் பிகாரி  இரா பாஸ்கர், சினிமா ஆய்வுகள் பேராசிரியராக தில்லி ஜவஹர்லால் நேரு பல்கலைக்கழகத்தில் பணியாற்றினார். இவரது தாய்வழி பாட்டி வாரணாசியில் இருந்தார்.

சுவரா பாஸ்கர் தில்லியில் வளர்ந்தார்.  அங்கு சர்தார் படேல் வித்யாலயாவில்   தனது பள்ளிப்படிப்பை முடித்தார். பின்னர்  தில்லி பல்கலைக்கழகத்தின் மிராண்டா ஹவுஸில் இளங்கலை ஆங்கிலம் படித்தார். அங்கே படிக்கும் பொழுது மினிஷா லம்பா என்ற மற்றொரு நடிகர் அவருடன் படித்து வந்தார். தில்லி ஜவஹர்லால் நேரு பல்கலைக்கழகத்தில் இருந்து சமூகவியலில் தனது முதுகலைப் படிப்பை படித்தார். 
[இடது|thumb| ''[ராஞ்சனா படத்தின் முன்னோட்ட வெளியீட்டு நிகழ்வில், ஸ்வரா* பாஸ்கர், 2013 ]]

== தயாரிப்பாளர் ==
2019 ஆம் ஆண்டு ஜனவரி மாதம் 25 ஆம் தேதி தனது சகோதரர் இஷான் *'பாஸ்கருடன்** அவர் தனது திரைப்படத் தயாரிப்பு நிறுவனம்  **கஹானிவாலேவைத்''' தொடங்கினார்.

## குறிப்புகள்

## வெளி இணைப்புகள்

*  
*   

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:1988 பிறப்புகள்
டிரைதயோனேட்டு

**டிரைதயோனேட்டு** (*Trithionate*) என்பது [S3O6]2− என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கந்தகத்தின் ஆக்சி எதிர்மின் அயனி என்று இச்சேர்மம் வகைப்படுத்தப்படுகிறது. இச்சேர்மம் டிரைதயோனிக் அமிலத்தினுடைய இணை காரமாகக் கருதப்படுகிறது. சில சல்பேட்டு ஒடுக்கும் பாக்டீரியாக்கள் சுவாசத்திற்காக இதைப் பயன்படுத்துகின்றன . 
## மேற்கோள்கள்

பகுப்பு:கந்தக ஆக்சோ அமிலங்கள்
அமானின்

**அமானின்** (*Amanin*) என்பது C39H53N9O14S என்ற மூலக்கூற்று வாய்ப்பாட்டால் விவரிக்கப்படும் ஒரு வளைய பெப்டைடு ஆகும். அமாடாக்சின் வகை நச்சுகளில் இதுவும் ஒரு வகையாகும். இவையாவும் அமானிட்டா என்ற காளான் போன்ற பல தாவர இனங்களில் காணப்படுகின்றன.
பிற அமாடாக்சின்கள் போல அமானின் பெப்டைடும் ஆர்.என்.ஏ. பாலிமரேசு II நொதியை தடுக்கிறது. இதனை உட்கொள்வதன் மூலம்  ஆர்.என்.ஏ. பாலிமரேசு II நொதியுடன் பிணைக்கலாம். இதனால் கடத்தி ஆர்.என்.ஏ. வின் தொகுப்பு தடுக்கப்படுகிறது. சிறுநீரக செல்களும் கல்லீரல் செல்களும் குழியப்பகுப்புக்கு உட்பட காரணமாகிறது.  

## மேற்கோள்கள்

பகுப்பு:பெப்டைடுகள்
பகுப்பு:இண்டோல்கள்
பகுப்பு:அமாடாக்சின்கள்
வி. வி. சி. ஆர். முருகேசனார் செங்குந்தர் மகளிர் மேல்நிலைப் பள்ளி

**வி. வி. சி. ஆர். முருகேசனார் செங்குந்தர் மகளிர் மேல்நிலைப் பள்ளி** (V.V.C.R Murugesanar Sengunthar Girls Hr Sec School, ERODE ) என்பது தமிழ்நாட்டின் ஈரோடு மாவட்டம் ஈரோட்டிலுள்ள ஒரு பெண்கள்  பள்ளியாகும். இப்பள்ளியானது  1998 ஆம் ஆண்டு மகளிர் உயர்நிலைப் பள்ளியாக தோற்றுவிக்கப்படு, 2002 ஆம் ஆண்டு மேல்நிலைப்பள்ளியாக தரம் உயர்த்தப்பட்டது.  இங்கு 2019 ஆண்டு காலகட்டத்தில் தமிழ், ஆங்கிலவழியில் 844 மாணவிகள் பயின்றுவருகின்றனர். இப்பள்ளி மாணவிகளின் தனித்திறன்களை வளர்ப்பதற்காக  நாட்டு நலப்பணித்திட்டம், நூகர்வோர் மன்றம், இன்ட்ராக்ட் கிளப், பசுமைப்படை திட்டம், சாரணியர் இயக்கம், இளையோர் செஞ்சிலுவைச் சங்கம் போன்றவை செயல்படுகின்றன.

## மேற்கோள்கள்

பகுப்பு:ஈரோடு மாவட்டத்திலுள்ள தனியார் பள்ளிகள்